《洪表侄 其二》
清代·缪重熙

亲知此日半雕零，却喜英风振北溟。荆树骈枝留棣萼，菤葹遗阁忆窗棂。

看君继述承先志，慨我浮沉守一经。日暮途穷徒怅望，拟呼将伯盼垂青。

作者简介：号星熊，字心农，郡庠生。家贫力学，品德高尚。至孝亲割股疗亲疾，嘉庆十九年生，同治六年卒。邑志传孝弟，有检身集十二卷，桂荫轩诗稿二卷。